పెద్దల పాత్రపై త్వరలో దిమ్మ తిరిగే విషయాలుబిల్డర్లు, బ్రోకర్లు, బాలీవుడ్ పెద్దలపైనా దర్యాప్తున్యూఢిల్లీ: డొల్ల కంపెనీల గుట్టు రట్టవుతోంది. దీని కి  సంబంధించిన దర్యాప్తును మరింత విస్తృతం చేయాలని ప్రభు త్వం నిర్ణయించింది. దీంతో బిల్డర్లు, బ్రోకర్లు, బాలీవుడ్ ప్రముఖులు తమ నల్లధనాన్ని వైట్ చేసుకునేందుకు దాదాపు 500 డొల్ల కంపెనీలను ఎలా ఉపయోగించుకున్నారనే విష యం త్వరలో బయటికి రానుంది. ఈ విషయాలు విస్తుపోయేలా ఉంటాయని అధికార వర్గాలు చెప్పాయి. ఇందుకు సంబంధించి ఇప్పటికే ప్రాథమిక ఆధారాలు సేకరించినా, దర్యాప్తు పూర్తయ్యే వరకు ఈ వివరాలు బయటపెట్టకూడదని నిర్ణయించారు. ఆదాయ పన్ను (ఐటి) శాఖ, ఎన్ఫోర్స్మెంట్ డైరెక్టరేట్ (ఇడి), కేంద్ర ఆర్థిక మంత్రిత్వ శాఖకు చెందిన తీవ్ర ఆర్థిక నేరాల దర్యాప్తు సంస్థ (ఎస్ఎ్ఫఐఒ) ఇందుకోసం డొల్ల కంపెనీల ఖాతాలను జల్లెడ పడుతున్నాయి. డొల్ల కంపెనీలనే అనుమానంతో సెబి ఇప్పటికే 331 కంపెనీల షేర్ల ట్రేడింగ్పై ఆంక్షలు విధించింది. ఇవిగాక మరో వందకిపైగా అన్లిస్టెడ్ కంపెనీలపైనా దర్యాప్తు సంస్థలు దృష్టి పెట్టాయి. బిల్డర్లు, బ్రోకర్లు, బాలీవుడ్ పెద్దలకు చెందిన అక్రమ నగదును ఈ సంస్థలు స్టాక్ మార్కెట్కు మళ్లించి లావాదేవీలు జరిపినట్టు అనుమానిస్తున్నారు.ప్రముఖ కంపెనీలకూ పాత్ర !డొల్ల కంపెనీలనే అనుమానంతో సెబి తమ షేర్ల లావాదేవీలపై వేటు వేశాక కొన్ని లిస్టెడ్ కంపెనీలు సెక్యూరిటీస్ అప్పెల్లేట్ ట్రిబ్యునల్ (సాట్) ఆశ్రయించి స్టే తెచ్చుకున్నాయి. అదే సమయంలో నిబంధనలను తుంగలో తొక్కిన  కంపెనీలపై దర్యాప్తుకూ సాట్ గ్రీన్సిగ్నల్ ఇచ్చింది. దీంతో తమవి డొల్ల కంపెనీలు కావని కొన్ని కంపెనీలు ఇప్పటికే ప్రకటనల మీద ప్రకటనలు ఇచ్చుకుంటున్నాయి. డొల్ల కంపెనీల అంటే ప్రజల్లో ఉన్న అభిప్రాయంతోనే ఈ పరిస్థితి తలెత్తిందని అధికార వర్గాలు చెబుతున్నాయి. నిజానికి నల్లధనాన్ని వైట్గా మార్చుకునేందుకు డొల్ల కంపెనీల ద్వారానే లావాదేవీలు చేయాల్సిన పని లేదు. లిస్టయిన ప్రముఖ కంపెనీల షేర్ల ట్రేడింగ్ ద్వారానూ అక్రమంగా కూడబెట్టిన నల్ల ధనాన్ని ‘తెలుపు’ చేసుకునేందుకూ అనేక అవకాశాలున్న విషయాన్ని అధికార వర్గాలు గుర్తు చేస్తున్నాయి. ఇందులో భాగంగానే డొల్ల కంపెలనీ అనుమానం ఉన్న చిన్న చిన్న బ్రోకరేజ్ సంస్థలకు పెద్ద పెద్ద బ్రోకరేజ్ సంస్థలతో ఉన్న సంబంధాలపై సెబి దర్యాప్తు చేస్తోంది. సెబి నిర్ణయం తర్వాత తమ నిధులను వెనక్కి తీసుకునేందుకు స్టాక్ మార్కెట్లో  ఈ సంస్థలు సృష్టించిన భయాందోళనపైనా సెబి దృష్టి పెట్టినట్టు సమాచారం.
peddala paatrapai twaralo dimma tirige vishayaalubildarlu, brokerlu, balivud peddalapainaa daryaptunyuudilli: dolla companyla guttu rattavutondi. deeni ki  sambandhinchina daryaaptunu marinta vistrutam cheyalani prabhu twam nirnayinchindi. deentho bilderlu, brokerlu, balivud pramukhulu tama nalladhanaanni white chesukunenduku daadaapu 500 dolla companylanu ela upayoginchukunnarane visha yam twaralo bayatiki ranundi. ee vishayaalu vistupoyela untaayani adhikara vargaalu cheppai. induku sambandhinchi ippatike praathamika aadhaaraalu sekarinchinaa, daryaaptu puurtayyee varaku ee vivaraalu bayatapettakudadani nirnayinchaaru. aadaaya pannu (aiti) saakha, enforsment directorate (idi), kendra aardhika mantritva saakhaku chendina teevra aardhika neraala daryaaptu samstha (sfie) indukosam dolla companyla khaataalanu jalleda padutunnaayi. dolla companylane anumaanamtho sebi ippatike 331 companyla sherla tradingpy aankshalu vidhinchindi. ivigaaka maro vandakipaigaa anlisted companylapaina daryaaptu samsthalu drushti pettai. bilderlu, brokerlu, balivud peddalaku chendina akrama nagadunu ee samsthalu stack marketku mallinchi lavadevilu jaripinattu anumaanistunnaaru.pramukha companylaku paatra !dolla companylane anumaanamtho sebi tama sherla lavadevilapai vetu vesaaka konni listed companylu securities appellate tribunal (sat) aasrayinchi stay tecchukunnaayi. adhe samayamlo nibandhanalanu tungalo tokkina  companylapai daryaaptukuu sat greensignal ichindi. deentho tamavi dolla companylu kaavani konni companylu ippatike prakatanala meeda prakatanalu ichukuntunnayi. dolla companyla ante prajallo unna abhipraayamtoone ee paristhiti talettindani adhikara vargaalu chebutunnaayi. nijaaniki nalladhanaanni vaitga maarchukunenduku dolla companyla dwarane lavadevilu cheyalsina pani ledu. listayina pramukha companyla sherla trading dwaaraanuu akramamgaa koodabettina nalla dhanaanni ‘telupu’ chesukunenduku aneka avakaasaalunna vishayaanni adhikara vargaalu gurtu chestunnayi. indulo bhagamgane dolla compelony anumanam unna chinna chinna brokerage samsthalaku pedda pedda brokerage samsthalatho unna sambandhaalapai sebi daryaaptu chestondi. sebi nirnayam tarvaata tama nidhulanu venakki teesukunenduku stack marketlo  ee samsthalu srushtinchina bhayandolanapaina sebi drushti pettinattu samacharam.